b"\n_START_ARTICLE_\nAlgorisme per trobar el dia de la setmana\n_START_PARAGRAPH_\nD'algorisme per trobar el dia de la setmana d'una data concreta, passada o futura, n'hi ha diverses variants que arriben al mateix resultat utilitzant diferents regles. Els passos de l'algorisme requereixen un conjunt de nombres clau per al mes, el dia i el segle que es determinen amb unes taules. O b\xc3\xa9 es converteix l'algorisme en un programa inform\xc3\xa0tic._NEWLINE_L'algorisme anomenat Doomsday \xc3\xa9s un dels que permeten calcular mentalment el dia de la setmana i es basa en el fet que el 4 d'abril (4 /4), el 6 de juny (6/6), el 8 d'agost (8/8), el 10 d'octubre (10/10), el 12 de desembre (12/12) i el 28 o 29 de febrer de cada any cauen tots en el mateix dia de la setmana. Utilitza una regla mnemot\xc3\xa8cnica per als altres mesos (Jo treballo 5-9 del 7/11)_NEWLINE_L'algorisme que a continuaci\xc3\xb3 es presenta opera des de 1700 a 2099 i dins del calendari gregori\xc3\xa0."